Diari Oficial de la Generalitat Valenciana


Sumari del DOGV 4345, del 27-09-2002 (2002/9977)

Notificació de laude arbitral a l'empresa Proyectos y Instalaciones Decomar, SL. Expedient número 038/2002-A.
-------------------------------------------------------------------------------------------------------------

### Dades del document

Número de DOGV
:   4345

Data del DOGV
:   27-09-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/9977


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de laude arbitral a l'empresa Proyectos y Instalaciones Decomar, SL. Expedient número 038/2002-A. [2002/S9977]
  
Manuel Gálvez Acero, president de la Junta Arbitral de Transports d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú modificada per la Llei 4/1999, de 13 de gener, fa saber al representant legal de Proyectos y Instalaciones Decomar, SL, d'Alcobendas (Madrid) que s'ha dictat laude en l'expedient 038/2002-A com a conseqüència del procediment seguit en este i que no ha pogut ser comunicat per absència, parador desconegut, caducat o refusat
  
El text és el següent:
  
Tribunal
  
President: Manuel Gálvez Acero, cap del Servici Territorial de Transports d'Alacant.
  
Vocals: Juan Rico Girona. Representant de les empreses de transports. Antonio Guardiola Jover. Representant dels usuaris.
  
Vocal secretària: Ana Antolín Baigorri.
  
Alacant, 9 de juliol de 2002
  
Sent les 10.00 hores constituïxen la Junta Arbitral de Transports d'Alacant en la seu del carrer Itàlia núm. 12, els membres expressats al marge, a fi de dictar laude arbitral sobre la controvèrsia plantejada en l'expedient 038/2002-A, promogut per Navitrans Sociedad Cooperativa Valenciana, amb domicili a València contra Proyectos y Instalaciones Decomar, SL, amb domicili a Alcobendas (Madrid) en relació amb la següent reclamació: el no-pagament de ports per servicis realitzats els dies 10 i 24 d'agost de 2001 entre Novelda i Palma de Mallorca per valor de 1.576,62 (mil cinc-cents setanta-sis amb seixanta-dos euros).
  
Dóna començament la vista oral sense la compareixença de la reclamada, a pesar d'haver sigut citada dins del termini i en la forma escaient, segons consta en l'expedient, amb els efectes que determina la vigent legislació més avall arreplegada. Es concedix la paraula a la representant de l'actora Isabel Iborra Alonso qui es ratifica en la seua demanda a què s'unixen els documents justificatius de la formalització dels contractes subscrits.
  
Atés la Junta Arbitral que es complixen en el present cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, ja que afecta les qüestions competencials de les juntes arbitrals de transport. Admeses pel Col·legi Arbitral a instàncies de l'actora les proves documentals proposades i una vegada estudiada la demanda i efectuada l'anàlisi de les manifestacions que antecedixen, s'arriba per unanimitat al següent:
  
Laude: estimar la demanda interposada per Navitrans Sociedad Cooperativa Valenciana contra Proyectos y Instalaciones Decomar, SL, per considerar formalitzat el contracte i realitzades les prestacions convingudes sense que s'haja provat el pagament dels ports meritats.
  
Conseqüentment amb allò que s'ha exposat procedix que Proyectos y Instalaciones Decomar, SL, abone a Navitrans Sociedad Cooperativa Valenciana la quantitat 1.576,62 (mil cinc-cents setanta-sis amb seixanta-dos euros), en concepte de ports.
  
Contra esta resolució arbitral cap únicament recurs d'anul·lació davant de l'Audiència Provincial que haurà de presentar-se dins dels deu dies següents al de la notificació del laude, o d'aclariment, dins dels cinc dies següents al de la notificació. Contra el laude arbitral ferm només cap recurs de revisió, d'acord amb el que establix la legislació processal per a les sentències processals fermes. El que per a constància, arxivament i trasllat a les parts firmen els membres de la Junta en el lloc i data indicats.